गिख्रंथाव करना भाइरासनि समाव टेलेंगानानि सासे 18 बोसोर बैसोनि सिभा मुंनि हौवासाया गावखौ आन्दोआव लाखिनो थाखाय दंफां सायाव दंफांनि दालायाव औवानि न लुनानै थादों । थांनाय 4 मे खालाराव कभिड आन्जाद नायनाय समाव सिभाआ गावखौ पजिटिभ मोन्दोंमोन । टेलेंगानानि नलागन्डा कथान्डिखन्डानि सिभाआ बुंदों गामिनि सुबुंफोरा बुंदों जे नख’रनि सुबुंनि खाथियाव थादेरनो नाङा आलादा था होनना बुंदोंमोन । नाथाय गामियाव बेफोर बायदि करेनटाइन सेन्तार गैया गुबुन फारसेथिं नखरावबो आलादा न गैया ओंखाम संनाय जानाय उन्दुनाय खिनाय जुग्रुबसे न’आवनो जायो राहा गोथे जाना दंफां साखौनो साबसिन जायगा सानना 11 सानसो गावखौ आन्दोआव दोनबोदोंमोन ।  गासैबो रोखोमनि जाग्रा मुवाफोरखौ दोंसे दिरुंजों बोखोना लांलाय लाबोलाय खालामो होनना फोरमायदों ।सिभानि बिमाया फोरमायदोंदि बिथांमोननि न’आ गंसेल न जानाय संनाय उन्दुनाय बे जुग्रुबसे न’आवनो थानो गोनां जायो जायनि थाखाय सिभाआ बिमा बिफाखौ बे गिख्रंथाव भाइरासनिफ्राय सन्देरफायाथों सानना जायगानि आसा कर्मिआ बुंनाय बायदि न’नि सुबुंनिफ्राइ गोजानाव थादों । बिमा बिफाखौ रैखाथि होनो थाखाय ‌। बाथ्राया जोबोद साननो गोनां सिभा बायदि गोबां दुखुथिया नखर दं जाय गंसेल न जेराव बिमा बिफा बिदा फंबाय ज ज थानो गोनां जायो बैफोरनि नखराव सासे सुबुंनि देहायाव करना पजितिब मोनोब्ला गासैनावबो सन्देरगोन गावखौ रैखाथि आरो गुबुनखौबो रैखाथि होनो हागोनना बोरै भारत बायदि बेसेबा गोबां सुबुं सानखो हादोराव बिनिखायनि सम सम सिभा बायदि राहा लानो गोनां जायो ।